二年七月，武帝春秋高，疑左右皆為蠱咒詛；有與無，莫敢訟其冤者。江充既知上意，因胡巫檀何言：「宮中有蠱氣，不除之，上終不差。」武帝及使充入宮，掘地求蠱，充先治後宮希夫人，以次皇后、太子宮，掘地縱橫。充云：於太子宮得大人龍多，又有帛書，所言不道。太子懼，將向甘泉，而江充持太子甚急。太子從石德計，謀斬江充。蘇文迸走，得亡歸甘泉宮，說太子無狀。武帝及使召太子。使者不敢進，歸報云：「太子反已成，欲斬臣，臣逃以歸。」